OKAS-tiedote 18.2.2023

Hyvä jäsen

Tulevalla viikolla on keväisiä tapahtumia – onhan sunnuntaina laskiainen, joten sään salliessa: liukasta laskiaista! Yhdistyksen kevätkokous on myös yksi kevään merkki. Otetaan laskiainen yhdessä vastaan sään mukaan.

**\*Laskiaistapahtuma**. *Tänä vuonna laskiaissunnuntaita vietetään 19.2. ja laskiaistiistaita 21.2. Laskiaisena hyvästellään talven pimein aika ja aletaan odottaa valoisaa kevättä. Suomalaisiin laskiaisperinteisiin kuuluvat hauskanpito, herkuttelu ja ulkona reippailu.****Olarin kansallisten senioreiden laskiaistapahtuma järjestetään laskiaistiistaina 21.2. klo 13:00 alkaen Puolarmaarin ulkoilukeskuksessa.****Sinne voi tulla kävellen, omalla autolla tai bussilla nro 531 Olarin keskustasta (lähin bussipysäkki on entisen Puolarmetsän sairaalan kohdalla oleva pysäkki).
Aloitamme tapahtuman yhteisellä kävelyretkellä ulkoilukeskuksen maastossa, jonka jälkeen nautimme kahvit ja pullat Cafe Puolarmaarin tiloissa. Tarjolla on lisäksi ulkoilualueen grillissä paistetut makkarat, jos sää sallii grillin käytön. Nämä tarjoilut maksaa yhdistyksemme. Lähdetään yhdessä lenkille.*
**Ilmoittautumiset sunnuntai-iltaan 19.2. klo 18.00 mennessä**joko tietokoneella yhdistyksemme kotisivujen kautta ([https://olari.senioriyhdistys.fi/tapahtumat/](https://emea01.safelinks.protection.outlook.com/?url=https%3A%2F%2Folari.senioriyhdistys.fi%2Ftapahtumat%2F&data=05%7C01%7C%7C2de19e697f3140194cce08db060b02a8%7C84df9e7fe9f640afb435aaaaaaaaaaaa%7C1%7C0%7C638110416589006692%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=cNDuq6HFgxe9TypffVbEeZls3YicIuxfqcezGNydi5c%3D&reserved=0)), puhelimen Jäsenkorttiapplikaatiolla tai sähköpostilla Marja-Leena Widstenille (marjalwidsten@gmail.com).

**\*Seuraava jäsentilaisuus** **on 22.2.2023** ravintola Pirttihirmussa klo 14 alkaen. **Silloin on OKASin kevätkokous**. Kokouksessa käsitellään sääntöjen määräämät asiat mm. OKAS-vuosikertomus 2022.Voimme palauttaa mieliin edellisen vuoden toimintaa ja tapahtumia.
**Kokouksen jälkeen Uudenmaan piirin puheenjohtaja Jorma Niinistö kertoo piirin tehtävistä ja tavoitteista 2022-2023.**Tervetuloa mukaan. Yhdistys tarjoaa pullakahvit.
**Ilmoittautuminen viimeistään maanantaihin klo 12 mennessä** joko tietokoneella yhdistyksemme kotisivujen kautta ([https://olari.senioriyhdistys.fi/tapahtumat/](https://emea01.safelinks.protection.outlook.com/?url=https%3A%2F%2Folari.senioriyhdistys.fi%2Ftapahtumat%2F&data=05%7C01%7C%7C2de19e697f3140194cce08db060b02a8%7C84df9e7fe9f640afb435aaaaaaaaaaaa%7C1%7C0%7C638110416589006692%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=cNDuq6HFgxe9TypffVbEeZls3YicIuxfqcezGNydi5c%3D&reserved=0)), puhelimen Jäsenkorttiapplikaatiolla tai sähköpostilla Marja-Leena Widstenille (marjalwidsten@gmail.com).

**\*Tukijäsenet tutuiksi.** Meillä on kahdeksan tukijäsentä ja on hyvä huomioida heidät (kts. tiedotteen takakansi). Tukijäsenmaksu on 100€/vuosi/tukijäsen ja tämähän tukee toimintaamme melkoisesti.  **-*Nettienkelit*** tukee meitä tiedotteen ulkoasun suunnittelussa.
**-*Olarin apteekki*** on vanhin tukijäsenemme ja siellä tiedostetaan hyvin väestön vanhenemiseen liittyvät huolet. Apteekista löytyy mm. dosetteja ja tabletin halkaisijoita. Apteekki tarjoaa myös koneellista lääkkeiden annosjakelupalvelua.
***-Parturi-kampaamo*** ***Eeva*** tarjoaa kaikille OKASin jäsenille huhtikuun ajan hiustenvärin yhteydessä kulmien värin ja muotoilun veloituksetta. Kevätaurinko alkaa paistaa, joten tässä yksi mahdollisuus mielen virkistämiseen.
*Sammalkallionkuja 2C, 044 581 5826*

***\**Eduskuntavaalien 2023 Senioriteemat (Uudenmaan kansalliset seniorit ry*).*** *Seniorikansalaiset ovat nyt huolissaan. Olemme huolissamme siitä, miten Suomessa seniorikansalaisia kohdellaan, hoidetaan ja kuunnellaan. Seniorikansalaisten tieto, taito ja kokemus pitää voida hyödyntää yhteiskunnassa. Heidän pitää olla täysivaltaisia yhteiskunnan jäseniä*.
Nämä teemat ovat tämän tiedotteen *liitteenä*, tässä pääotsikot:
=Ikäneuvolat lakisääteisiksi
=Omaishoitajan asemaa on parannettava
=Vanhusneuvostojen puhe- ja läsnäolo-oikeus säädettävä lailla.
Toivottavasti näistä teemoista on tukea omille ajatuksille.

Terveisin

Eila Kari
eilakari@hotmail.com

Yhdistyksen kotisivut: <http://olari.senioriyhdistys.fi>

Yhdistyksen Facebook-sivut: <https://www.facebook.com/Olarinseniorit/>

Uudenmaan piirin FB-sivut: <https://www.facebook.com/uudenmaanseniorit/>